கேள்வி: ஜோதி சுபாஷ் - தொழில் பற்றி நீங்கள் என்ன அறிந்துள்ளீர்கள்?
பதில்: ஜோதி சுபாஷ் நாடகத்தின் மூலம் தனது தொழில் வாழ்க்கையைத் தொடங்கினார். பின்னர் தொலைக்காட்சியிலும், திரைப்படங்களிலும் தோன்றினார். இவரது ஆரம்பகால தொலைக்காட்சி படைப்புகளிலேயே இவர் அங்கீகரிக்கப்பட்டார். தூர்தர்ஷன் ஒளிபரப்பப்பட்ட ''ருக்மாவதி கி அவேலி'' (1991), ''ஜசீரே'' (1992) ஆகிய நாடகத் தொடர்களில் நடித்தார். இவரது நடிப்பில் கோவிந்த் நிஹலானி இயக்கி, 1991ஆம் ஆண்டு வெளிவந்த ''ருக்மாவதி கி அவேலி'' என்ற தொலைக்காட்சிப் படம் எசுப்பானியா நாடகமான ''தி ஹவுஸ் ஆஃப் பெர்னார்டா ஆல்பா'' என்பதை அடிப்படையாகக் கொண்டது. இது எசுபானிய எழுத்தாளர் பெடரிக்கோ கார்சியா லோர்க்கா எழுதியது. ஒரு விதவையான, ருக்மாவதி, தனது ஐந்து திருமணமாகாத மகள்களை ராஜஸ்தான் தனது அவேலியில் வளர்ப்பது குறித்த இந்தப் படம் 16 மிமீட்டரில் படமாக்கப்பட்டு, பின்னர் 35 மிமீ வரை பெரிதாக்கப்பட்டது. 1999 ஆம் ஆண்டில், ''ரஸ்தே'' என்ற மராத்தி நாடகத்தை இவர் மொழிபெயர்த்தார். முதலில் கோவிந்த் புருஷோத்தம் தேஷ்பாண்டே எழுதி இந்தி மொழியில் இதே பெயரில் வெளிந்தது. இந்தி நாடகத்தை அர்விந்த் கௌர், சத்யதேவ் துபே ஆகியோர் இயக்கியிருந்தனர். ''தஹாவி பா'', ''தேவ்ராய்'', ''ஆம்ஹி அசு லட்கே'', ''சுப்ரா காஹி'' போன்ற பல படங்களில் குடும்பத்தில் மூத்த பெண்களின் பல்வேறு துணை வேடங்களில் நடித்திருந்தார். 2004 ஆம் ஆண்டில், இந்தியப் பிரிப்பு அடிப்படையாகக் கொண்ட ஒரு கதையான ''ஜிஸ் லாகூர் நெய் தேக்கியா'' என்ற உருது நாடகத்தில் இவர் தோன்றினார். லாகூர் இந்தியாவுக்கு குடிபெயர்ந்த ஒரு வயதான இந்துப் பெண்ணாக நடித்திருந்தார்.